b'\n_START_ARTICLE_\nMAC-adresse\n_START_PARAGRAPH_\nMAC-adresse (engelsk Media Access Control address \xe2\x80\x93 kontrolladresse for nettverkstilgang) er en unik identifikator for utstyr som benyttes i eller kan kobles til nettverk. Fysisk utstyr som datamaskiner, skrivere, nettverkskort, rutere, switcher, nyere mobiltelefoner, og som kommuniserer ved hjelp av nettverk som Ethernet (IEEE 802.3), Token Ring (IEEE 802.5) eller en annen IEEE 802 nettverksstandard, har en MAC-adresse._NEWLINE_MAC-adressen kalles ogs\xc3\xa5 Ethernet adresse, maskinvareadresse, adapter adresse eller fysisk adresse._NEWLINE_MAC-adressen best\xc3\xa5r av seks oktetter og er med andre ord p\xc3\xa5 48 bit. De tre f\xc3\xb8rste oktettene identifiserer produsenten av utstyret, de tre neste er produsentens egen unike identifikasjon av enheten. _NEWLINE_MAC-adressen skrives vanligvis i heksadesimalt format som seks grupper av tall og med to sifre i hver gruppe. Gruppene er gjerne atskilt med kolon eller bindestrek, som for eksempel 00:20:18:61:f1:8a eller 00-20-18-61-f1-8a. I eksempelet er produsentkoden 00-20-18, noe som er koden til CIS Technology Inc. Denne delen av MAC-adressen omtales ogs\xc3\xa5 som OUI (Organizationally Unique Identifier) og administreres av IEEE (Institute of Electrical and Electronics Engineers, Incorporated). _NEWLINE_P\xc3\xa5 noe utstyr kan man selv tildele en MAC-adresse. En slik adresse skal starte med 40 (hex)._NEWLINE_MAC-adresser brukes til \xc3\xa5 identifisere nettverksutstyr, og dette kan utnyttes slik at en spesiell MAC-adresse alltid skal tildeles en gitt IP-adresse. MAC-adressen kan ogs\xc3\xa5 benyttes som identifikator for adgangskontroll til nettverk, slik at kun utstyr med gitte MAC-adresser f\xc3\xa5r tilgang til et nettverk eller en tjeneste._NEWLINE_Address Resolution Protocol (ARP) brukes til \xc3\xa5 mappe kjente IP-adresser til MAC-adresser, mens Reverse Address Resolution Protocol (RARP) brukes til \xc3\xa5 mappe kjente MAC-adresser til IP-adresser.'